
Narva Linnavalitsuse 20.02.1991.a. määruse nr 137/1
„Narva linnas, Vikerkaare tn 6 asuva maa-ala eraldamine

Boriss Volkovile eramu ehitamiseks” kehtetuks tunnistamine
1.  Asjaolud ja menetluse käik
Narva Linnavalitsuse 20.02.1991.a. määrusega nr 137/1 eraldati Boriss Volkov’ile eramu ehitamiseks Narva linnas maa-ala, aadressil Vikerkaare tn 6 lisakohustusega, mille kohaselt oleks ta pidanud esitama Narva Linnavalitsusele 6 kuu jooksul elumaja projekteerimisdokumendid, saama ehitusjärelevalvest elumaja ehitamiseks ehitusloa, sõlmima projekteerimisbürooga ehituse tehnilise järelevalve lepingu ja registreerima majavaldus Kohtla-Järve Tehnilise Inventariseerimise Büroos. Viie aasta möödumisel maja ehitusloa saamise hetkest oli kohustus esitada maja ekspluatatsiooni võtmiseks riiklikule komisjonile.
09.02.2010.a. Ehitisregistri andmetel ei ole aadressil Vikerkaare tn 6 rajatisi ega ehitisi registreeritud.
Maksu- ja Tolliameti andmetel on Vikerkaare tn 6 maa eest maamaks tasumata alates 2005 aastast (põhimaksu võlg 2001 krooni ning intressi võlg 1494 krooni).
Tulenevalt Ida-Viru Maavalitsuse 08.02.2010.a. vastusest, muutis Boriss Volkov

(ik 36303293714) oma perekonnanime Õunapuu´ks (alus: Ida -Viru Maavalitsuse Narva talituse nimemuutmise akt nr. 31-20.12.2000.a.).
21.12.2009.a. saadeti Boriss Õunapuu’le teade eelmainitud tingimuste mittetäitmise põhjendamiseks, mille ta sai allkirja vastu kätte 22.12.2009.a. ning temale vastamiseks määratud tähtajaks (hiljemalt 11.01.2010.a.) pole vastanud.

Arvestades ülaltooduga tuleb Narva Linnavalitsuse 20.02.1991.a. määrus nr 137/1 kehtetuks tunnistada.
2. Õiguslikud alused
2.1 Haldusmenetluse seaduse §64 lõike 1 järgi kohaldatakse käesoleva jao sätteid haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.

2.2 Haldusmenetluse seaduse §66 lõike 1 kohaselt võib õigusvastase haldusakti, arvestades käesoleva seaduse §-s 67 sätestatut, isiku kahjuks kehtetuks tunnistada nii edasiulatuvalt kui ka tagasiulatuvalt, kui seadus ei sätesta teisiti.
2.3  Haldusmenetluse seaduse §66 lõike 2 punkti 3 kohaselt võib haldusakti, mis andmise ajal oli õiguspärane, tunnistada isiku kahjuks edasiulatuvalt kehtetuks, kui haldusaktiga on seotud lisakohustus ja isik ei ole seda täitnud.

2.4 Haldusmenetluse seaduse §67 lõige 1 sätestab, et isiku kahjuks haldusakti kehtetuks tunnistamist otsustades arvestab haldusorgan peale käesoleva seaduse § 64 lõikes 3 sätestatu ka isiku usaldust, et haldusakt jääb kehtima, avalikku huvi ja haldusaktiga koormatud isiku huvi, et haldusakt tunnistataks kehtetuks. 
2.5 Vastavalt Haldusmenetluse seaduse §70 lõikele 1  tunnistatakse haldusakt kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.

Sisuliselt on Narva Linnavalitsuse 20.02.1991.a. määrus nr 137/1 korraldus, kuna on väljaantud haldusorgani poolt kindlaksmääratud üksikjuhtumi reguleerimiseks.

3. Otsus
Tunnistada kehtetuks Narva Linnavalitsuse 20.02.1991.a. määrus nr 137/1 „Narva linnas, Vikerkaare tn 6 asuva maa-ala eraldamine Boriss Volkov’ile eramu ehitamiseks” .

4. Rakendussätted
4.1 Narva Linnavalitsuse Arhitektuuri- ja Linnaplaneerimise Ametil teha korraldus teatavaks Boriss Õunapuu’le (end. Boriss Volkov).

4.2 Käesolev korraldus jõustub alates teatavakstegemisest.

4.3 Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates korralduse teatavakstegemisest.

